b"\n_START_ARTICLE_\nPangunahing bilang\n_START_PARAGRAPH_\nAng pangunahing bilang o numerong primo (Ingles:prime number) ay isang positibong buong bilang na may talagang dalawang mga buong bilang na naghahati na walang natitira. Ang mga dibisor na ito ay ang mismong bilang at 1._NEWLINE_Halimbawa, ang 7 ay isang pangunahing bilang, dahil ang tanging mga bilang na naghahati rito ng pantay ay 1 at 7. Ang 91 ay hindi isang pangunahing bilang dahil mahahati ito ng 1, 7, 13, at 91. Ang 1 ay hindi isang pangunahing bilang, dahil may isang bilang lamang na makapaghahati rito na walang matitira._NEWLINE_Lahat ng mga positibong bilan na hindi pangunahin o primo ay tinatawag na mga bilang na komposito._NEWLINE_Walang pinakamalaking pangunahing balang, kaya't walang hangganan ang pagkakaroon ng pangunahing mga bilang. Ang paraan ng pagkakalagay nila sa piling ng lahat ng buong mga bilang ay hindi lubos na nauunawaan, bagaman may antas ng pagkakaunawa rito ang mga matematiko. Tingnan ang teorem ng pangunahing bilang."